**Navodila avtorjem za objavo prispevkov v zbirki Vpogledi**

V zbirki **Vpogledi** Založba Inštituta za novejšo zgodovino objavlja monografska dela več avtorjev. Zbirko je začel izdajati Inštitut za novejšo zgodovino leta 2008. V posamezni publikaciji so objavljeni prispevki na določeno temo ali na določeno vprašanje iz sodobne zgodovine, ki ima skupne vsebinske in časovne značilnosti. Namen zbirke, kar kaže njeno ime, je obravnava posameznega pojava ali zgodovinskega obdobja z različnih perspektiv.

**Prispevek (poglavje) v knjigi**, ki ga raziskovalec pošlje uredniku posamezne publikacije Vpogledov, mora biti napisan v programu Word brez odvečnih dodatnih oznak in oblikovanj. Uporabljena naj bo pisava Times New Roman, velikost črk naj bo 12, vsi robovi naj merijo 2,5 cm, razmak med vrsticami naj bo 1,5, poravnava naj bo leva in prva vrstica naj bo zamaknjena za 1 cm. Besedilo je lahko razčlenjeno na poglavja, katerim lahko sledita največ dve hierarhični ravni (podpoglavje in podpodpoglavje). Naslov poglavja naj bo zapisan **krepko**, podpoglavja *ležeče* in naslednje ravni brez posebne oblike. Med odstavki naj ne bo dvojnega razmika. Pri navajanju virov in literature naj bodouporabljene opombe pod črto (footnote), velikost črk naj bo 10. V opombah naj bodo navedene zgolj skrajšane navedbe, ki so skupaj s kraticami razložene v seznamu virov in literature. Pri arhivskih virih naj bodo uporabljene uveljavljene kratice za arhiv, nato kratica fonda ali zbirke, signatura oziroma številka fascikla ali škatle in številka arhivske enote ali ime dokumenta. Pri literaturi naj bodo navedeni priimek avtorja, (skrajšani) začetek naslova knjige ali razprave in številke strani. Pri pisanju se je treba izogibati pojasnjevalnim opombam; kar je nujno potrebno za razumevanje, naj bo navedeno v besedilu, opombe pa so namenjene navajanju virov in literature. Pri krajšem navajanju vira naj bo uporabljen »dvojni narekovaj, na začetku in na koncu citiranja«. Drugače je pri daljših navajanjih:

»Citat, daljši od 5 vrstic, naj se loči od ostalega besedila z uporabo presledka pred in za besedilom. Navedba naj bo v narekovajih »«. Pri besedilu uporabimo velikost črk 11 in levo zamikanje za 1 cm brez posebnega zamika za prvo vrstico.«

**Slikovno gradivo** naj bo oddano ločeno, v besedilu pa naj avtor jasno označi, kam določena priloga sodi. Fotografije naj bodo skenirane v resoluciji najmanj 400 dpi. Datoteka naj bo v formatu jpg. Gradivo mora biti opremljeno s podnapisom in virom, od kod je priloga povzeta. Tabel in grafikonov naj avtor ne oblikuje z dodatnimi ukazi, označi pa naj, kam v besedilo sodijo. Odda naj jih v ločeni Excelovi (XLS) datoteki.

V besedilu naj avtor označi mesta, kjer naj bi bilo objavljeno slikovno gradivo, z zaporedno številke slike, opisom in (v oklepaju, velikost črk 11) virom po sledečem zgledu:

SLIKA 1

Predsednik SLS Anton Korošec

(MNZS, Fototeka, SL XXXX)

SLIKA 2

Sedež oblasti v Mariboru

(*Slovenec*, datum, str. X)

SLIKA 3

Družina xy na Dunaju

(Osebni arhiv xy, foto: xy)

V poglavju **Viri in literatura** naj bodo po abecednem vrstnem redu navedeni vsi viri in vsa literatura, ki se v besedilu monografije pojavijo v opombah pod črto. Gradivo naj bo navedeno ločeno po kategorijah: Arhivski viri, Periodični tisk, Literatura, po potrebi tudi Internetni viri ali Ustne izjave.

Pri **arhivskem gradivu** naj bo najprej navedena skrajšana navedba iz opomb, nato pa še v celoti. Primer:

SI AS ― Arhiv Republike Slovenije:

SI AS 223 ― Vlada republike Slovenije.

SI\_ZAL\_LJU ― Zgodovinski arhiv Ljubljana:

SI\_ZAL\_LJU/0078 – Občinski ljudski odbor Ljubljana Rudnik.

V opombah zadostuje:

SI AS 223, šk. (številka), Zapisnik (?) seje Narodne vlade Slovenije, (datum).

SI\_ZAL\_LJU/0078, t. e. 2, Zapisnik 4. seje zbora proizvajalcev Občine Ljubljana Rudnik, 29. 9. 1958.

V seznamu **literature** naj bodo navedeni monografije, članki, zborniki, izdaje virov in drugo tiskano gradivo, dostopno v knjižnicah.

Pri **monografijah** naj bodo navedeni: priimek in ime avtorja. *Naslov monografije*. Kraj: založba, leto izida. Primer:

Dolenc, Ervin. *Kulturni boj: slovenska kulturna politika v Kraljevini SHS 1918*―*1929*. Ljubljana: Cankarjeva založba, 1996.

V opombah zadostuje: Dolenc, *Kulturni boj*, str. XX.

Pri **člankih v znanstvenem in strokovnem periodičnem tisku** naj bodo navedeni: Priimek in ime avtorja. Naslov članka. *Ime revije*, letnik, leto, številka revije, strani prispevka. Primer:

Dolenc, Ervin. Kulturna zakonodaja v Sloveniji v času jugoslovanskega klasičnega parlamentarizma 1918–1929. *Prispevki za novejšo zgodovino*, 32, 1992, št. 1-2, str. 35–45.

V opombah zadostuje: Dolenc, Kulturna zakonodaja, str. XX.

Pri **člankih v zbornikih** naj bodo navedeni: Priimek in ime avtorja. Naslov članka. V: Priimek in ime (urednik). *Naslov zbornika*. Kraj: izdajatelj zbornika, leto izida, strani prispevka. Primer:

Dolenc, Ervin. Slovenski intelektualci in njihove delitve. V: Vodopivec, Peter in Joža Mahnič (ur.). *Slovenska trideseta leta: simpozij 1995*. Ljubljana: Slovenska matica, 1997, str. 194–201.

V opombah zadostuje: Dolenc, Slovenski intelektualci, str. XX.

Pri **diplomskih delih, magistrskih nalogah in doktorskih disertacijah** se v seznamu navaja:

Petelin, David. *Vsakdanje življenje v Ljubljani v letih 1945–1965: doktorska disertacija*. Ljubljana, 2016.

V opombah pa: Petelin, *Vsakdanje življenje v Ljubljani,* str. XX.

**Periodični tisk**:

Če avtor časopisnega članka ni naveden, se v opombah zapiše: *Časopis*, letnik, številka, datum, stran, Naslov prispevka. Primer:

*Slovenec*, 59, št. 146, 1. 7. 1921, str. 1, Centralistična ustava sprejeta.

V seznamu zadostuje, npr.:

*Dogovori: glasilo SZDL Ljubljana Center*, 1973–1990.

Če je v časopisu objavljeni prispevek avtorski članek s podpisanim avtorjem, se navaja na enak način kot članek v znanstvenih in strokovnih revijah!

Primer za druge **tiskane vire:**

V seznamu:

*Statistični letopis mesta Ljubljane*. Ljubljana: Zavod za statistiko in proučevanje gospodarstva, 1965.

*Uradni list Ljudske republike Slovenije*, 1955–1963.

V opombah:

*Uradni list LRS*, številka, datum, stran in naslov.

Primeri citiranja **gradiv, dostopnih na svetovnem spletu**:

* Vsebine, dostopne na svetovnem spletu, naj bodo citirane v izvorni digitalni obliki, npr.:
	+ Arhiv Republike Slovenije, SI AS 2058, Zbirka stenografskih beležk, zapisnikov sej predstavništev, senata in skupščine Kraljevine Jugoslavije 1919–1939, š. 1, Stenografske beleške privremenog Narodnog predstavništva Srba, Hrvata i Slovenaca 1919. godina, 5. redovni sestanak (22. 3. 1919, Beograd), str. 47. Dostopno na: *Zgodovina Slovenije – SIstory*, <http://hdl.handle.net/11686/2693>, pridobljeno 10. 2. 2014.
	+ Uradni list Ljudske republike Slovenije za leto 1947, IV, 4. 1. 1947, št. 1. Pravilniki, navodila, odredbe in odločbe ministrstev vlade Ljudske republike Slovenije, čl. 8, str. 2. Dostopno na: *Zgodovina Slovenije – SIstory*, <http://hdl.handle.net/11686/659>, pridobljeno 29. 9. 2010.
	+ Jutro, Lakota v Indiji je vedno hujša, XI, št. 41, 18. 10. 1943, str. 1. Dostopno na: *Digitalna knjižnica Slovenije – dLib.si*, <http://www.dlib.si/?URN=URN:NBN:SI:DOC-PFESGHF6>, pridobljeno 10. 2. 2014.
	+ Bračko, Stane. Ostani. *Dom in svet*, LVI, 1944, št. 2, str. 46. Dostopno na: <http://www.dlib.si/?URN=URN:NBN:SI:DOC-11TFL7JR>, pridobljeno 10. 2. 2014.
	+ Jeraj, Mateja. Slovenke na prehodu v socializem. Ljubljana: Arhiv Republike Slovenije, 2005. Dostopno na: *Zgodovina Slovenije – SIstory*, <http://hdl.handle.net/11686/873>, pridobljeno 29. 9. 2010.
* Primeri citiranja elektronskih virov:
	+ Smrtne žrtve med prebivalstvom na območju Republike Slovenije med drugo svetovno vojno in neposredno po njej.
	Dostopno na: *Zgodovina Slovenije – SIstory*, <http://www.sistory.si/zrtve>, pridobljeno 20. 2. 2014.
	+ R., K. Tino spomin na Črno gnal do olimpijskega naslova.
	Dostopno na: *Tino spomin na Črno gnal do olimpijskega naslova: Prvi interaktivni multimedijski portal, MMC RTV Slovenija*, <http://www.rtvslo.si/sport/oi-2014/alpsko-smucanje/tino-spomin-na-crno-gnal-do-olimpijskega-naslova/329705>, pridobljeno 12. 2. 2014.
	+ *Anton Korošec – Wikipedija, prosta enciklopedija*, <http://en.wikipedia.org/wiki/Anton_Koro%C5%A1ec>, pridobljeno 10. 2. 2014.
	+ *Statistični urad Republike Slovenije – Dinamični preračuni*, <http://www.stat.si/indikatorji_preracun.asp>, pridobljeno 20. 3. 2013.
* Primeri citiranja videovsebin:
	+ Če se povzema vsebino celotnega videoposnetka:
		- *Vrečko, Asta. Diplomanti zagrebške likovne akademije v obdobju med obema vojnama – YouTube*, <http://www.zdl.si/2013/11/>, pridobljeno 12. 2. 2014.
	+ Če se citira točno določen časovni interval videoposnetka, za veliko črko T (time/čas) navedemo čas navedka v dvomestni številki (od–do), npr.: T01:33–01:42 (če je videoposnetek krajši od ene ure); T01:59:00–02:02:10:
		- *Tina Maze – MY WAY IS MY DECISION / Official (Alpine Skiing Champion) / from 919967 views ON – YouTube*, T01:33–01:42, <http://www.youtube.com/watch?v=53D_Oghkntg>, pridobljeno 12. 2. 2014.

**Ustni viri**

V seznamu:

Pričevanje A. A. F. (r. 1970), Ljubljana, 11. 7. 2014 (posnetek/prepis… hrani avtor/ica).

Pričevanje D. B. (r. 1960), Ljubljana, 12. 10. 2016 (posnetek/prepis… hrani avtor/ica).

 V opombah:

 Pričevanje M. B. (r. 1946).

Avtor naj za **Imensko kazalo** sestavi seznam priimkov in imenoseb, omenjenih v knjigi, navedenih po abecednem vrstnem redu. Upoštevati mora vse osebe, navedene v besedilu, opombah, podpisih k slikovnemu gradivu in seznamu virov in literature.

Avtor prispevka naj za poglavje **Avtorji** napiše do 10 vrstic biografije s temeljnimi podatki o izobrazbi, zaposlitvi, področju raziskovalne dejavnosti in najpomembnejših/zadnjih objavljenih knjigah ali prispevkih.

## Za predloženo publikacijo uredništvo Založbe INZ imenuje dva recenzenta, ki sta strokovnjaka za področje, iz katerega je predloženo delo. Imeni recenzentov sta navedeni v kolofonu knjige. Po prejemu obvestila o objavi v publikaciji mora/jo avtor/ji uredništvu Založbe INZ dostaviti dovoljenja za objavo gradiva, kot to zahteva Zakon o avtorski in sorodnih pravicah, ter podpisano Pogodbo o prenosu avtorskih pravic.